เป็นอาการของชายสูงวัย อาชีพวิศวกร
สวัสดีค่ะ Krystallsyke เป็นภาษาในกลุ่มประเทศสแกนดินีเวีย ซึ่งคือโรค หินปูนในหูชั้นในเคลื่อน (Benign Paroxysmal Positional Vertigo: BPPV) มักพบในผู้ที่มีอายุ 50 ปีขึ้นไปอาการได้แก่ เวียนหัวแบบบ้านหมุน และอาจมีอาการคลื่นไส้อาเจียนและตากระตุกร่วมด้วย อาการจะเกิดขึ้นเมื่อมีการเคลื่อนไหวของศีรษะ โดยเฉพาะในแนวดิ่งอย่างรวดเร็ว เช่น ล้มตวลงนอน หรือการลุกจากที่นอนเร็วๆ การก้มหยิบของ หรือเงยหน้ามองที่สูง ซึ่งการเคลื่อนไหวเหล่านี้ เป็นการทำให้แรงดึงดูดของโลกไปมีผลต่อการเคลื่อนที่ของตะกอนหินปูนในหูชั้นในได้ ทั้งนี้โดยมักจะเกิดขึ้นไม่นาน ระยะเวลาประมาณ 30 วินาที-1 นาที หลังจากนั้นจะค่อยๆ ทุเลาลง แต่จะเป็นๆ หายๆ เมื่อมีการเคลื่อนไหวศีรษะก็จะเกิดอาการขึ้นอีก บางทีอาจเกิดขึ้นซ้ำๆ นานเป็นสัปดาห์หรือเป็นเดือนก็ได้สาเหตุของการเกิดโรค ได้แก่ เป็นความเสื่อมตามอายุที่มากขึ้น เกิดจากเคยมีอุบัติเหตุกระแทกบริเวณศีรษะ มีโรคหรือความผิดปกติที่หูชั้นใน เช่น หูชั้นในอักเสบ มีการติดเชื้อที่หูชั้นใน มีการผ่าตัดหูชั้นกลาง หรือหูชั้นใน เป็นต้น ส่วนปัจจัยบางอย่างก็อาจกระตุ้นให้เป็นมากขึ้นได้ เช่น การทำงาน หรือกิจกรรมที่ต้องก้มเงยศีรษะบ่อยๆ การออกกำลังกาย เล่นกีฬาที่มีการเคลื่อนไหวมาก การโดยสารยานพาหนะ หรือมีอาการเมารถ เมาเรือ มีการเปลี่ยนแปลงความดันบรรยากาศ มีความเครียด พักผ่อนไม่เพียงพอ นอไนม่หลับ การดื่มเครื่องดื่มแอลกอฮอล์ เป็นต้นการรักษาเมื่อเกิดอาการ คือการทานยาแก้เวียนศีรษะ และการทำกายภาพบำบัด หากอาการรุนแรง อาจใช้วิธีการผ่าตัดต่อไปนอกจากนี้แล้ว ผู้ป่วยควรหลีกเลี่ยงปัจจัยที่กระตุ้นให้อาการรุนแรงขึ้นด้วย เช่น การก้มๆ เงยๆ การเอียงและแหงนคอ การลุกอย่างรวดเร็ว การออกกำลังกายที่ต้องเคลื่อนไหวมากๆ เวลานอนควรหนุนนสูง หลีกเลี่ยงการนอนในท่าที่เอาหูด้านที่กระตุ้นให้เกิดอาการตะแคงลง รวมถึงควรหลีกเลี่ยงการดื่มแอลกอฮอล์ด้วย